Otto Johannes Kiisel

Otto Johannes Kiisel (kuni 1936. aastani Otto Johannes Kiesel; 20. oktoober 1886 Tallinn – 7. juuli 1967 Minnesota osariik Ameerika Ühendriigid) oli Eesti pedagoog ja koolidirektor.

 Elukäik 
Otto Johannes õppis Tallinna linnakoolis, ja omandas seejärel algkooliõpetaja kutse. Töötas 1904–1906 õpetajana Virumaal Haljala kihelkonnas Aaspere ministeeriumikoolis. 1906. aastal siirdus Gruusiasse, kus aastatel 1906–1910 õppis Tiflisi õpetajate instituudis, 1917–1918 õppis Tiflisi polütehnilises instituudis agronoomiat. 1910–1918 oli Tiflisi kaubanduskoolis õpetaja.Kiesel, Otto Johannes (ka Otto Johann, Otto-Johan) (1886–1967), Tuntumad Kaukaasia eestlased ja Kaukaasias tegutsenud eestlased. ida.aule.ee (vaadatud 28.12.2025)

Ta naasis Eestisse 1919 ja osales Eesti Vabadussõjas. Töötas aastatel 1919–1936 ja 1938–1944 (vaheajaga) Tallinna Linna Poeglaste Kaubanduskooli ja Tallinna Linna Poeglaste Kommertskooli direktorinaAustati direktor O. Kiiselit, Postimees (1886-1944), nr. 285, 21. oktoober 1936. ja oli 1920–1934 Tallinna Õpetajate Seltsi esimees.

Aastatel 1936–1937 oli ta Haridusministeeriumi Koolivalitsuse juhatajana. Arendas kutse- ja vabaharidust, nõudis õpikute ühtlustamist ning käsitles ajakirjanduses kasvatusküsimusi.

Teise maailmasõja ajal lahkus 1944. aastal Eestist. Oli 1950. aastatel USA-s Minneapolise eesti täienduskooli juhataja.Kiisel, Otto, EE 14, 2000.

 Viited 

 Välislingid 
 Otto Johannes Kiiseli portreefoto, arhmus.tlu.ee

Kategooria:Eesti pedagoogid
Kategooria:Eesti koolijuhid
Kategooria:Vabadussõja veteranid
Kategooria:Sündinud 1886
Kategooria:Surnud 1967